

**"Байланыс қызметтерінің сапа көрсеткіштерін бекіту туралы" Қазақстан Республикасы Ақпарат және коммуникациялар министрінің 2017 жылғы 22 қарашадағы № 410 бұйрығына өзгеріс енгізу туралы**

Қазақстан Республикасының Цифрлық даму, инновациялар және аэроғарыш өнеркәсібі министрінің 2023 жылғы 18 мамырдағы № 182/НҚ бұйрығы. Қазақстан Республикасының Әділет министрлігінде 2023 жылғы 18 мамырда № 32517 болып тіркелді

      БҰЙЫРАМЫН:

      1. "Байланыс қызметтерінің сапа көрсеткіштерін бекіту туралы" Қазақстан Республикасы Ақпарат және коммуникациялар министрінің 2017 жылғы 22 қарашадағы № 410 бұйрығына (Нормативтік құқықтық актілерді мемлекеттік тіркеу тізілімінде № 16064 болып тіркелген) мынадай өзгеріс енгізілсін:

      көрсетілген бұйрықпен бекітілген байланыс қызметтері сапасының көрсеткіштері осы бұйрықтың қосымшасына сәйкес жаңа редакцияда жазылсын.

      2. Қазақстан Республикасы Цифрлық даму, инновациялар және аэроғарыш өнеркәсібі министрлігінің Телекоммуникациялар комитеті заңнамада белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрықты Қазақстан Республикасы Цифрлық даму, инновациялар және аэроғарыш өнеркәсібі министрлігінің интернет-ресурсында орналастыруды;

      3) осы бұйрық мемлекеттік тіркелгеннен кейін он жұмыс күні ішінде Қазақстан Республикасы Цифрлық даму, инновациялар және аэроғарыш өнеркәсібі министрлігінің Заң департаментіне осы тармақтың 1) және 2) тармақшаларында көрсетілген іс-шараларының орындалуы туралы мәліметтер ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының Цифрлық даму, инновациялар және аэроғарыш өнеркәсібі вице-министріне жүктелсiн.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Цифрлық даму, инновациялар және*  *аэроғарыш өнеркәсібі министрі* | *Б. Мусин* |

      "КЕЛІСІЛДІ"

      Қазақстан Республикасының

      Ұлттық экономика

      министрлігі

|  |  |
| --- | --- |
|  | 2023 жылғы 18 мамырдағы № 182/НҚ бұйрығына қосымша |
|  | Қазақстан Республикасы  Ақпарат және коммуникациялар  министрінің 2017 жылғы 22 қарашадағы № 410 бұйрығымен бекітілген |

**Байланыс қызметтерінің сапа көрсеткіштері**

|  |  |  |  |  |  |  |
| --- | --- | --- | --- | --- | --- | --- |
| **№** | **Ұялы байланыс қызметтерінің сапа көрсеткішінің атауы** | **Көрсеткіштің мәні** | | | | |
| Дауыс байланысы қызметтерінің сапа көрсеткіштері | | | | | | |
| 1 | Ұялы байланыс желісінің абонентімен қосылуды орнату кезінде шақырулардың жалпы санынан сәтсіз шақырулардың үлесі | 3% | | | | |
| 2 | Тіркелген телефон байланысы желісінің абонентімен қосылуды орнату кезінде шақырулардың жалпы санынан сәтсіз шақырулардың үлесі | 2.5% | | | | |
| 3 | Абоненттің бастамасынсыз орнатылған қосылулардың ажырауымен аяқталған шақырулардың үлесі | 3% | | | | |
| 4 | Сөздерді беру сапасы бойынша нормативтерді қанағаттандырмайтын шақырулардың үлесі (MOS POLQA < 2,8) | 8% | | | | |
| 5 | Ұялы байланыс желісінде сол өңірдегі ұялы байланыс желісімен телефон қосылуын орнатуды аяқтаудың орташа уақыты | 8 сек | | | | |
| **Жылжымалы байланыс желілері арқылы Интернетке қол жеткізу қызметтерінің сапа көрсеткіштері** | | | | | | |
| 1 | HTTP серверінен деректерді жүктеудің сәтті сессияларының үлесі | 95%і | | | | |
| 2 | "Төмен" бағыты бойынша FTР серверінен деректерді жүктеудің сәтті сессияларының үлесі | 95%1 | | | | |
| 3 | HTTP WEB-парақшасын жүктеу сессияларының сәтті әрекеттерінің үлесі | 95%іі | | | | |
| 4 | FTP серверінен деректерді жүктеудің орташа жылдамдығы көрсеткіш мәндерінің үлесі "төмен" желісі бойынша 2 Мбит/с кем (лицензиялық міндеттемелерге сәйкес Д0, Д1, Д2, Д3 классы үшін)ііі | 10% | | | | |
| 5 | FTP серверінен деректерді жүктеудің орташа жылдамдығы көрсеткіш мәндерінің үлесі 3G технологиясындағы "төмен" желісі бойынша 1 Мбит/с кем (С1С, О1С классы үшін) | 10% | | | | |
| 6 | FTP серверінен деректерді жүктеудің орташа жылдамдығы көрсеткіш мәндерінің үлесі 4G технологиясындағы "төмен" желісі бойынша 5 Мбит/с кем (С1С, О1С классы үшін) | 10% | | | | |
| **Байланысты қамтудың сапа көрсеткіштері** | | | | | | |
| № | Көрсеткіш | | Елді мекеннің тип | | | |
| 1 | 2 | 3 | 4 |
| 1 | RSSІ (Receіved Sіgnal Strength Іndіcator) - 2G технологиясындағы сигнал деңгейінің көрсеткіші, dBm. | Бастапқы мәніv | ≤-75 | ≤-85 | ≤-95 | ≤-95 |
| Рұқсат етілген пайыз, % | 5 | 10 | 10 | 10 |
| 2 | CPІCH RSCP – 3G технологиясындағы сканерлеуші қабылдағышының кіруінде қабылданатын пайдалы сигналдың деңгейі, dBm. | Бастапқы мәні | ≤ -80 | ≤-90 | ≤-105 | ≤-105 |
| Рұқсат етілген пайыз, % | 10 | 10 | 10 | 10 |
| 3 | Ec/Іo – 3G технологиясындағы шуға пайдалы сигналдың қатысы, dB | Бастапқы мәні | <15 | <15 | <15 | <15 |
| Рұқсат етілген пайыз, % | 10 | 10 | 15 | 15 |
| 4 | RSRP-4G технологиясының сканерлеуші қабылдағышының кіруіндедегі қабылданған тірек сигналдар күшінің орташа мәні, dBm | Бастапқы мәні | ≤ -100 | ≤ -105 | Нормаланбайды | Нормаланбайды |
| Рұқсат етілген пайыз, % | 5 | 10 | 15 | Нормаланбайды |
| **Тіркелген байланыс желілері арқылы интернетке қол жеткізу қызметтерінің сапа көрсеткіштері** | | | | | | |
| Қосылу түрі | Байланыс арнасының өткізу қабілеті, Мбит/с | ІP-пакеттердің кідіру уақыты, артық емес | ІP-пакеттердің кідіру вариациясы, артық емес | | ІP пакеттерін жоғалту, артық емес | |
| ТОБЖ бойынша ұйымдастырылған байланыс арналары бойынша деректерді өлшеу объектісі мен оператордың деректерді беру желісінде орналасқан тест сервері/бақылаудың аппараттық құралы арасында беру кезінде | тарифтік жоспарда, шартта белгіленген мәннен кемінде 80% | 20 мс | 10 мс | | 0,20% | |
| Оператордың деректерді беру желісінде орналасқан деректерді ТОБЖ+өрілген жұп, РРЖ+өрілген жұп өлшеу объектісі мен тест сервері/бақылаудың аппараттық құралы арасындағы байланыстың құрамдас арналары бойынша беру кезінде | 150 мс | 50 мс | | 0,30% | |
| Оператордың деректерді беру желісінде орналасқан өлшеу объектісі мен тест сервері/бақылаудың аппараттық құралы арасындағы бір жерсеріктік учаскемен байланыстың құрамдас арналары бойынша деректерді беру кезінде | 800 мс | 100 мс | | 0,50% | |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК